gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl gl gl gl gl gl gl gl gl gl gl gl gl gl de en sv fr de de gl gl gl gl gl gl gl es gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Franco xa non é fillo adoptivo da Coruña
Luns, segunda feira, 26 de setembro de 2022
Aprobou a revogación de todos os títulos concedidos o ditador e a outros militares franquistas. A CRMH pide que se faga o mesmo con Manuel Fraga.
Redacción - 17:45 01/03/2010
Tags: A Coruña CRMH fillo adoptivo Franco
O pleno municipal aprobou este luns, cos votos a favor do PSdeG e do BNG e coa abstención do PPdeG, revogar todos os nomeamentos de títulos concedidos a Francisco Franco e a outros políticos e militares durante a etapa da ditadura, en aplicación da Lei da Memoria Histórica.
Acordouse a retirada de 21 títulos, entre eles o de “fillo adoptivo” e “predilectísimo” da Coruña “alcalde honorario” ou a medalla de ouro da cidade concedidos a Francisco Franco. Asemade, tamén quedaron retirados os títulos de “fillo predilecto” outorgados, entre outros, a Millán Astray, fundador da lexión, Juan Canalejo e Mariano Gómez Zamalloa ou a medalla de ouro da cidade a Luís Carrero Blanco ou Fermín Gutiérrez Soto.
O edil socialista, Carlos González Garcés atribuíu esta decisión ao cumprimento da Lei de Memoria Histórica e asegurou que “carecen de xustificación” os recursos presentados polos familiares e descendentes dos afectados por esta medida. Pola súa parte, o concelleiro do PPdeG, Xoán de Dios Ruano, defendeu a abstención popular, por “non sentirse concernido co modo excluínte, sectario e antirregulamentario co que se está actuando” ao tempo que acusou ao goberno coruñés de gobernar “mirando ao pasado”.
A edil do BNG, Margarida Vázquez, sostivo que a abstención popular”deixa ben clara a súa ideoloxía” e cualificou de “covarde” a súa postura respecto a un asunto co que “se fai Xustiza cos represaliados”.
O mesmo para Fraga
A Comisión pola Recuperación da Memoria Histórica (CRMH) considerou unha “boa noticia” a ratificación da retirada destas distincións e “apoia” as argumentacións do goberno municipal coruñés para rexeitar as alegacións presentadas. Con todo, afirma “non entender as razóns” polas que se mantén o título de fillo adoptivo da cidade ao ex-presidente da Xunta, Manuel Fraga, “cando esa mesma distinción se retira a outros ministros da ditadura”.
A CRMH lembra que esta distinción se lle concedeu en 1968 “cando Fraga sentaba no consello de ministros e participaba activamente en toda a política represiva e criminal da ditadura”.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Franco desprázase dende Meirás até A Coruña para asistir ao seu nomeamento como Alcalde honorario e recibir a medalla de ouro da cidade
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto